b'\n_START_ARTICLE_\nAgust\xc3\xad Pons i Mir\n_START_SECTION_\nCarrera professional\n_START_PARAGRAPH_\nVa estudiar periodisme (1964-1967) a l\'Escola de Periodisme de l\'Esgl\xc3\xa9sia a Barcelona i despr\xc3\xa9s  va convalidar el t\xc3\xadtol a l\'Escuela Oficial de Periodismo de Madrid (1973). L\'any 1964 va entrar a treballar a El Noticiero Universal on va organitzar la secci\xc3\xb3 de Catalunya i va crear el Suplement Literari. Tamb\xc3\xa9 va ser redactor de Destino i director d\'Oriflama. El 1976 va formar part de l\'equip fundador del diari Avui on va ser, successivament, cap de les seccions de Cultura i Opini\xc3\xb3, responsable del Suplement Literari i, finalment, subdirector de les \xc3\xa0rees d\'Opini\xc3\xb3, Cultura i Espectacles. Editorialista durant molts anys, la seva columna Figures, paisatges li va valer el premi Ciutat de Barcelona de periodisme (1991).  Del 1981 al 1984 va exercir de Cap del Gabinet del conseller de Cultura Max Cahner en el primer govern Pujol. Com a escriptor, ha destacat en el camp de la biografia i del memorialisme.  Des de maig del 2018 \xc3\xa9s director de la Revista de Catalunya. _NEWLINE_El 2015 li fou concedida la Creu de Sant Jordi "per la seva significativa pres\xc3\xa8ncia en el panorama period\xc3\xadstic del darrer mig segle a Catalunya."'